Woord-Skatte Gemyn op Tsumeb: SPREEK LEWE
Ek sit onlangs en luister na ‘n uitstekende motiveringspraatjie. Die gehoor van hoofsaaklik hoërskoolkinders hang aan die spreker se lippe... Hierdie man straal gesondheid, positiwiteit en ‘n lus vir die lewe die uit. Hy sê beslis ook goeie en waar dinge. Hy praat eerlik en uit eie ondervinding. Hy het die volle aandag van sy gehoor. (en hy geniet dit) Maar ek voel onrustig, die tekste wat hy aframmel is al die klassieke “bewysplekke” van die Word Faith Movement. Ons noem hulle sommer die “Spreek lewe” beweging... By verdere nadenke besef jy, die mens en sy behoeftes en prestasies is in die middelpunt... Iewers skort iets. Ek het dan niks van die kruis gehoor nie? Net gehoor, “Moenie worry oor sonde nie, doen net wat reg is!” Daarin lê ook ‘n element van waarheid in..., maar Paulus begin tog sy verkondiging van die evangelie by die aaklige werklikheid van die sonde. Was Paulus dan verkeerd? (Rom 1:18ev)
Ek wil nie ‘n persoon aanval of onnodig snorbaarde trek nie, maar ek mag nie stilbly oor die kruisboodskap as die enigste ware Goeie Nuus nie! Ek mag ook nie maar net goedsmoeds stilbly oor die gevaarlike dwalings van ons dag nie. Wie valse lering hoor en daaroor swyg is medepligtig.
1. Vals siening van Geloof. Geloof is by hierdie mense iets heel anders as in die Bybel. Geloof is ’n spirituele energie of krag wat ons op God rig (of die geestelike wette). Al wat ek nodig het is konsentrasie, ’n positiewe houding, meditasie of een of ander formule om die kragte van die natuur te beheer. Positive confession is dus baie belangrik. Volgens die Bybel is geloof egter om God se beloftes te glo byv. die belofte oor vergifnis!
2. Sterk klem op genesing! Dis vir almal, jy moet net die regte resep kry! Siektes moet net aangespreek word, dan bly ek en my familie gesond! Natuurlik maak so ‘n benadering ‘n groot appèl op mense, want wie wil nou siek wees? Genesings bewys egter nie dat daardie krag wel noodwendig van God af kom nie. In alle heidengodsdienste kry mens dramatiese onverklaarbare genesings. Die klem in die Bybel val nie op genesing nie, maar op die verlossing van sonde! En op die ou end gaan alle Christene buitendien dood weens een of ander siekte... wat dan nou? Was daar ‘n fout met hulle geloof?
4. Klem op die individu. As kennis die sleutel is, het ek nie ander mense nodig nie, ook nie die plaaslike gemeente nie. (Ek kan my kerk op TV kyk by die huis) Daar’s nie meer ’n gevoel en Bybelse waardering vir die kerk nie! Die erediens in my gemeente is nie prioriteit nie, nee, ons reël sommer ons eie dinge in kerktyd!
Die motiverings-Word-Faith-teacher is individueel-gesentreer, mens-gesentreer, maar alles behalwe God-gesentreerd!
Myles Munroe, “Yes let me define prayer for you in this show. Prayer is man giving God permission or licence to interfere in earths affairs. In other words prayer is earthly licence for heavenly interference.”
Benny Hinn, “That is incredible.”
Charles Capps sê : “Anything man can imagine or conceive in his heart he can perform.”
Die Bybel leer dat God alleen almagtig is, dat God soewerein is en doen wat Hy wil! In sy groot genade betrek Hy ons en ons gebede, maar Hy bly altyd God! Hy kan doen wat Hy wil en Hy kan gebruik wie Hy wil! God het selfs heidense konings gebruik om sy wil uit te voer. Die mensgemaakte god van die Word Faith Movement is eintlik baie klein… Dis ‘n maaksel van die mens self, ontwerp om die mens se behoeftes te pas!
Sleutelwoorde: Gnostiek, Myles Munroe, Resep vir sukses?, Spreek lewe, Word of Faith Movement
Anoniem 01 Julie 2014 19:09
Eseg33 (wagters op die mure),Maak elke begeerte deur gebed en smeking met danksegging aan God bekend; Bid gedurig (1 Thess)Rom 10:9-17....Jes55:8-11 ens ens..
Dankie vir jou artikel. JA EN NEE. Om binne die ruimte van GOD se WOORD te lewe, kan jy nie anders om te glo en nie net te spreek nie MAAR OM GOD SE WOORD TE PROKLAMEER! Die outeur van Charismatic Chaos is bekend daarvoor dat hy onomwonde stellings maak soos: Wonderwerke gebeur nie in ons tyd nie,dit het opghou in die tyd van die Bybel, dieselfde outeur is van mening dat die Heilige Gees nie meer manifisterend aan die werk is in ons dag en tyd nie....Waar laat dit ons? Die Bybel as Geskiedenis handboek, sonder enige krag of invloed in ons lewe en samelewing.Wat van Mrk 16:16-20 ens ens?
Natuurlik is ons nie God nie...maar wel Sy Kinders en Beeldraers en in Jesus se woorde, Sy broers..So waar ek opdaag..daag die Koninkryk van die LIG op al dan nie!! Mense is defnitief Sy verteenwoordigers (Gen)..so sonder my en jou sal daar op hierdie aarde niks gebeur nie(verwys na enkele boonste Teksverse).Ek verstaan dan dat as Munro praat van dat deur ons lywe en ons hierwees...Vader manifisterend opereer op hierdie aarde en wel as verteenwoordiger van die Koninkryk van die Lig...Wie nie die Woord kan proklameer en dit glo nie...verval in 'n stuk religie. Die Kruis is absoluut SENTRAAL-maar in dit het Vader deur Sy SEUN die Heilige Gees gegee...kragtig en steeds vernuwend en hervormend dag en nag (Efs1) en as ons dit nie toelaat en proklameer sodat dit manifisteer in ons leef wereld nie...dan lyk die kerk soos dit in groot dele van die wereld sigbaar is...dood en net mooi geboue wat staan en so paar afgewaterde teologiee.Hoekom staan daar dan in die Psalms, dat die dood van 'n gelowige vir God geen geringe saak is nie...eenvoudig-nog 'n Ligdraer/Beeldraer/Koninkryksverteenwoordiger se invloedsfeer is nie meer daar nie. Van die begin het God gekies om deur mense te werk op hierdie aarde..so hier Proklameer ons op verskillende maniere en wyses almal een ding.DIE KONINKRYK VAN GOD HET GEKOM EN OORWIN.Hierdie is nie vir my net woorde nie, maar innige persoonlike belwenise en werklikhede van "to walk with my FATHER".Blessing Brother.Ek geniet voorwaar jou WOORD GETROUHEID.ALBIE
Johannes de Koning 01 Julie 2014 19:32
Baie dankie Albie. Net so ‘n paar vinnige opmerkings:
1. Die feit dat ek MacArthur aanhaal beteken natuurlik nie dat ek in alle opsigte met sy teologie saamstem nie. My artikel gaan in elk geval nie oor die kwessie van wonderwerke nie, maar oor die sogenaamde skeppingskrag van die menslike tong! Moenie die twee sake verwar nie. Ek dink ook nie dis billik om te beweer dat MacArthur nie glo in die manifestasies van die Heilige Gees nie - die wedergeboorte is die duidelikste bewys van die werk van die Heilige Gees en dit glo hy beslis. Hierdie stukkie gaan ook nie oor die kwessie van die gawes nie. Om dit by te sleep is irrelevant.
2. Ongetwyfeld moet ons proklameer – maar wat? DIE EVANGELIE! AS die mens begin om sy eie rykdom, gesondheid en sukses te proklameer is hy in stryd met die Bybel. Het Paulus ooit vir homself gerief geproklameer?
3. Die spreek lewe teologie is ver verwyderd van die historiese Christelike geloof – nie die reformatore of die kragtige herlewingspredikers van vorige eeue het hierdie boodskap verkondig nie. Dis iets vanuit die mens vir die mens!
Groetnis en seën vir jou
Anoniem 04 Julie 2014 07:49
Ek glo nie dat ek en jy verskil op die punt "van Spreek lewe" nie...Opmerking 2 en 3 stem ek 100% saam.
Die punt wat ek net wil onderstreep in die verband. Ons het die Kragtigste Wapen in ons Hand.....Ons hanteer dit "moge troffe" in plaas van dat ons binne die ruimte van DIE WOORD....SY BELOFTES PROKLAMEER(Hanteer as 'n Bevel,Deklerasie,
a public or official announcement dealing with a matter of great importance).Daar Is Jes 55:10 en 11 tog duidelik.
Johannes de Koning 04 Julie 2014 08:15
Dankie Albie, ek besef al hoe meer die waarheid van Sola Scriptura, ja mag ons staan op die vaste beloftes van die Woord!
Anoniem 10 Julie 2014 08:02
Johannes ek dank die Here vir jou nugtere en skriftuurlike beoordeling van die Word of Faith Movement. Die leerstellings van hierdie beweging is regtig skrikwekkend en teleurstellend. Op sekere punte selfs skokkend. Dis ‘n beweging wat sonder twyfel ‘n ‘ander Jesus, ‘n ander gees en ‘n ander evangelie’ verkondig’ ( 2 Kor 11:4). En die hartseer is dat so baie gelowiges, sonder om te dink wat hulle hoor en sien, hulle eenvoudig blindelings (met toe oë) laat mislei deur hierdie predikers. En boonop ook nog die bedieninge van hierdie TV predikers finansieël ondersteun. Ons leef in ‘n tyd waar daar ‘n groot gebrek aan onderskeidingsvermoë is. Dis een van die gawes van die Gees wat ons broodnodig het. En hiermee saam ook ‘n liefde vir die waarheid soos dit in Christus is.
‘n DVD stel wat ek baie graag wil aanbeveel is die van Justin Peters. ‘A Call for Discernment – a Biblical critique of the Word of Faith Movement’. Dit bevat Meer as 6 ure van gesonde onderrig vanuit die Skrif. Bekende Predikers van hierdie beweging se bedieninge en leringe word deurgaans visueel vertoon en beoordeel. Elke sessie is informatief en inspirerend. Dit kan selfs in groep sessies gebruik word met vooraf toestemming van die uitgewers. Dit is bekombaar by: Grace Media in Johannesburg (Tel 011 454 6045). Epos: shop@gracemedia.co.za Webtuiste: www.gracemedia.co.za
Johannes de Koning 10 Julie 2014 08:08
Baie dankie Coen vir die mooi woorde en die inligting! Sterkte vir jou bediening!